Решение на Общия съд от 8 септември 2021 г. — АН/Eurofound
(Дело T-630/19)1
(Публична служба —– Договорно наети служители — Психически тормоз — Искане за съдействие — Жалба за отмяна — Висящ процес — Правен интерес — Допустимост — Правило за съответствие между жалбата по съдебен и жалбата по административен ред — Задължение за мотивиране — Липса на компетентност на автора на акта — Грешка в преценката — Отговорност — Неимуществена вреда)
Език на производството: френски
Страни
Жалбоподател: АН (представител: N. de Montigny, адвокат)
Ответник: Европейска фондация за подобряване на условията на живот и труд (представители: F. van Boven и M. Jepsen, подпомагани от C. Callanan, solicitor)
Предмет
Искане на основание член 270 ДФЕС, от една страна, за отмяна на решението на Eurofound от 9 ноември 2018 г. за приключване на административно разследване AI-2018/01, започнато по искане за съдействие при психически тормоз, подадено от жалбоподателя срещу неговите началници, и от друга страна, за поправяне на неимуществената вреда, която жалбоподателят твърди, че е претърпял от това решение
Диспозитив
Отхвърля жалбата.
Осъжда AH да понесе освен направените от него съдебни разноски и тези на Европейската фондация за подобряване на условията на живот и труд (Eurofound).
____________
1     ОВ C 383, 11.11.2019 г.